คือหนูฝังยาคุมได้ 3 เดือนแล้วก็มีอะไรกับแฟนแต่หลั่งใน ช่วงๆหลังมานี้ประจำเดือนไม่มา 3-4 เดือน แล้วรู้สึกเวียนหน้าอยู่บ่อยๆ จะอาเจียนอยู่บ่อยๆ แล้วแน่นท้อง แบบนี้มีสิทท้องไหมค่ะ??
สวัสดีค่ะ หากได้ฝังยาคุมกำเนิดมา 3 เดือนแล้ว ยาฝังก็จะออกฤทธิ์ในการป้องกันการตั้งครรภ์ได้แล้วค่ะ โดยประสิทธิภาพในการป้องกันการตั้งครรภ์ของยาฝังคุมกำเนิดนั้นถือว่าดีมาก มีโอกาสเกิดการตั้งครรภ์ได้เพียง 0.05% หรือเท่ากับ 1 ใน 2000 คน หากเทียบกับยาฉีดคุมกำเนิด (ที่ฉีดอย่างถูกต้อง) จะมีประสิทธิภาพประมาณ 0.2% ค่ะสำหรับผลข้างเคียงของยาฝังคุมกำเนิดนั้น มักทำให้มีเลือดออกกะปริดกะปรอย หรือในบางรายอาจมีประจำเดือนมาบ่อย เลือดออกติดต่อกันนาน ประจำเดือนมีปริมาณมาก แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้ว และมีประมาณ 1 ใน 5 ราย ที่จะไม่มีประจำเดือนมาดังนั้นการที่ประจำเดือนไม่มา น่าจะเกิดจากผลข้างเคียงของยาฝังคุมกำเนิดมากกว่าเกิดการตั้งครรภ์ขึ้นค่ะ หากไม่แน่ใจ อาจลองตรวจหาการตั้งครรภ์ดูก็ได้ค่ะส่วนอาการเวียนหัว อาเจียน แน่นท้อง อาจเกิดจากสาเหตุต่างๆ ได้ เช่น มีความเครียด พักผ่อนไม่เพียงพอ นอนดึก ท้องผูก เป็นโรคกระเพาะอาหาร เป็นต้น ในเบื้องต้น ควรดื่มน้ำมากๆ พักผ่อนให้เพียงพอ งดการดื่มเครื่องดื่มที่มีคาเฟอีนและแอลกอฮอล์ ทานอาหารที่ย่อยง่ายและรสไม่จัด หากมีท้องผูกควรใช้ยาระบายช่วย เป็นต้น หากอาการไม่ดีขึ้น ก็ควรไปพบแพทย์ค่ะ